text: National Board of Tourism > Новини > ВСИЧКИ > Британски туристи резервират повече почивки в България заради Брекзит
  Новини
  Банско лифт
  Снимка: община БанскоИзточник: Guardian
  Британски туристи резервират повече почивки в България заради Брекзит
  14.01.2019
  Резервациите за почивки в България за 2019 г. вече са с една трета повече, отколкото през 2018 г. Това показват данни на Асоциацията на британските пътнически агенти.
  Първите почивни дни през януари по традиция са едни от най-заетите периоди за бранша, тъй като хората започват да ангажират летните си почивки. А България – „евтина дестинация и за слънце, и за скиорски почивки, печели от несигурността на валутата“, пише пише британският в. „Гардиън„.
  Британски семейства търсят алтернативни туристически дестинации, затова все повече правят резервации в курорти в югоизточна Европа. Причина за това е, че традиционно популярните сред британските туристи места в еврозоната са станали по-скъпи, след като лирата рязко спадна спрямо еврото от вота за Брекзит през 2016 г.
  Сега британските семейства обмислят начини за действие срещу бъдещи колебания на курса на лирата в случай на липса на споразумение за Брекзит. По време на най-натоварените сезони за резервации през годината туристически агенции съобщават, че все повече хора избират варианта за ол инклузив сделки, където има по-изгодни цени за храна, напитки и настаняване.
  Асоциацията на британските туристически агенти съобщава за увеличаване с почти една трета на броя на резервациите за ваканция в страната за настоящата година в сравнение с 2018 г. През 2018 г. резервациите също са били повече в сравнение с предходната година.
  СПОДЕЛИ:
  NEWS
  Добре дошла на Sofie – първият роботизиран асистент за почистване на летище София
  NEWS
  Израел заема пето място в списъка за най-безопасните за туристите страни, показва проучване
  NEWS
  5-степенно меню посреща гостите на 5-звездния хотел Maritim Paradise Blue в новогодишната нощ
  NEWS
  Министерство на туризма започва процедура по заличаване на регистрацията на вписани туроператори в НТР